ঋতু পরিবর্তন মহান আল্লাহ তায়ালার এক বিশেষ নিয়ামত। ঋতু পরিবর্তনের ফলে আমরা প্রকৃতিতে নানা ধরনের ভিন্নতা দেখতে পাই যা আমাদের চারপাশের পরিবেশের ওপর এমনকি আমাদের শরীরের ওপরও প্রভাব ফেলে। ঋতু পরিবর্তন আমাদের শরীর ও মনে ভিন্ন রকমের আমেজ সৃষ্টি করে। তাই স্বাভাবিকভাবেই ঋতু পরিবর্তনের সাথে সাথে আমাদের শারীরিক ও মানসিক পরিবর্তন আমাদেরকে প্রভাবিত করে। তবে নানাবিধ ব্যস্ততার কারণে শারীরিক ও মানসিক এই সকল পরিবর্তন অনেক ক্ষেত্রে আমাদের অলক্ষ্যেই পেরিয়ে যায়। ঋতু পরিবর্তনের কারণে মানুষের শরীরে ভালো ও মন্দ উভয় ধরনের প্রভাবই পরিলক্ষিত হয়। সঙ্গত কারণেই এই বিষয়গুলো সম্পর্কে সম্যক ও বিজ্ঞানভিত্তিক ধারণা থাকলে আমরা সহজেই ঋতু পরিবর্তনজনিত নানা ধরনের সমস্যাকে মোকাবেলা করে আমাদের শরীরকে আল্লাহর রহমতে সুস্থ ও সতেজ রাখতে পারব।